Atoqli davlat arbobi, Oʻzbekiston Qahramoni Musa Yerniyazov tavalludining 75 yilligini keng nishonlash toʻgʻrisida
(resolution, 2022-12-02)

Oʻzbekiston Respublikasini ijtimoiy-iqtisodiy rivojlantirish, oʻzbek va qoraqalpoq xalqlarining azaliy doʻstligi va qardoshligini mustahkamlash yoʻlida fidokorona xizmat qilgan, ijtimoiy va siyosiy faoliyati bilan mamlakatimiz taraqqiyotiga katta hissa qoʻshgan atoqli davlat arbobi, Oʻzbekiston Qahramoni Musa Tajetdinovich Yerniyazovning yorqin xotirasini ulugʻlash hamda tavalludining 75 yilligini munosib nishonlash maqsadida: 1. Qoraqalpogʻiston Respublikasi Joʻqorgʻi Kengesi va Vazirlar Kengashi, Oʻzbekiston Respublikasi Madaniyat vazirligi, Mahalla va nuroniylarni qoʻllab-quvvatlash vazirligi, Respublika Maʼnaviyat va maʼrifat markazi hamda jamoatchilik vakillarining 2022-yil dekabr oyida Oʻzbekiston Qahramoni Musa Tajetdinovich Yerniyazov tavalludining 75 yilligini nishonlash toʻgʻrisidagi taklifi qoʻllab-quvvatlansin. 2. Oʻzbekiston Qahramoni Musa Tajetdinovich Yerniyazov tavalludining 75 yilligini nishonlash boʻyicha tashkiliy qoʻmita (keyingi oʻrinlarda — Tashkiliy qoʻmita) tarkibi ilovaga muvofiq tasdiqlansin. 3. Tashkiliy qoʻmita (A.T. Orinbayev, T.A. Xudaybergenov) oʻn kun muddatda Musa Tajetdinovich Yerniyazov tavalludining 75 yilligini nishonlash boʻyicha quyidagi chora-tadbirlarni nazarda tutuvchi dasturni, uni moliyalashtirishning aniq manbalarini belgilagan holda ishlab chiqsin va tasdiqlasin: 2022-yil dekabr oyining ikkinchi oʻn kunligida Nukus shahrida Musa Tajetdinovich Yerniyazov tavalludining 75 yilligiga bagʻishlangan xotira kechasini oʻtkazish; M.T. Yerniyazovning hayoti va ijtimoiy-siyosiy faoliyati haqida hujjatli film yaratish; M.T. Yerniyazov hayoti va faoliyatiga bagʻishlangan kitob-albomni nashrga tayyorlash va chop etish; Nukus shahri “Jeke terek” mahallasidagi M.T. Yerniyazov yashagan xonadonda yodgorlik lavhasi oʻrnatish; taniqli siyosatshunos va olimlar hamda nuroniylar ishtirokida xotira tadbirlari, davra suhbatlari va uchrashuvlar tashkil etish. Belgilansinki, ushbu bandning: uchinchi xatboshidagi vazifalar Oʻzbekiston Respublikasi Kinematografiya agentligiga Davlat budjetidan filmlar ishlab chiqarish uchun ajratilgan mablagʻlar doirasida; toʻrtinchi xatboshidagi vazifalar Qoraqalpogʻiston Respublikasining respublika budjeti hisobidan; beshinchi xatboshidagi vazifalar Oʻzbekiston Respublikasi Badiiy akademiyasiga Davlat budjetidan haykaltaroshlik asarlarini yaratish uchun ajratilgan mablagʻlar doirasida qoplanadi. 4. Tashkiliy qoʻmitaga (A.T. Orinbayev, T.A. Xudaybergenov) Oʻzbekiston Qahramoni Musa Tajetdinovich Yerniyazov tavalludining 75 yilligini nishonlash doirasida oʻtkaziladigan tadbirlarni yuksak saviyada tashkil etish, mazkur qaror va chora-tadbirlar dasturining oʻz vaqtida, sifatli va toʻliq amalga oshirilishini muvofiqlashtirib borish vazifasi yuklatilsin. 5. Oʻzbekiston Milliy axborot agentligi, Oʻzbekiston Milliy teleradiokompaniyasiga Oʻzbekiston Qahramoni Musa Tajetdinovich Yerniyazov tavalludining 75 yilligini nishonlash bilan bogʻliq tadbirlarni yoritish tavsiya etilsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — turizm va madaniy meros vaziri A.A. Abduhakimov va Qoraqalpogʻiston Respublikasi Vazirlar Kengashi Raisi Q.R. Sariyev zimmasiga yuklansin. 1. A.T. Orinbayev — Qoraqalpogʻiston Respublikasi Joʻqorgʻi Kengesi Raisi, Tashkiliy qoʻmita raisi (kelishuvga asosan) 2. T.A. Xudaybergenov — Oʻzbekiston Respublikasi mahalla va nuroniylarni qoʻllab-quvvatlash vaziri vazifasini bajaruvchi, Tashkiliy qoʻmita hamraisi 3. Q.R. Sariyev — Qoraqalpogʻiston Respublikasi Vazirlar Kengashi Raisi 4. G.A. Annaklicheva — Oʻzbekiston Respublikasi Oliy Majlisi Senati aʼzosi, “Qoraqalpoq adabiyoti” gazetasi bosh muharriri 5. A. Jabbarbergenova — M.T. Yerniyazovning turmush oʻrtogʻi 6. B.M. Axmedov — Oʻzbekiston Respublikasi madaniyat vazirining birinchi oʻrinbosari 7. K.X. Karimov — Oʻzbekiston Respublikasi oliy va oʻrta maxsus taʼlim vazirining birinchi oʻrinbosari 8. U.U. Sharifxodjayev — Oʻzbekiston Respublikasi xalq taʼlimi vazirining birinchi oʻrinbosari 9. J.I. Abruyev — Oʻzbekiston Respublikasi moliya vaziri oʻrinbosari 10. U.A. Azamov — Axborot va ommaviy kommunikatsiyalar agentligi direktori oʻrinbosari 11. F.N. Joʻraqulov — Respublika Maʼnaviyat va maʼrifat markazi rahbarining birinchi oʻrinbosari 12. D.S. Kattaxonova — Oʻzbekiston Respublikasi Yoshlar ishlari agentligi direktori oʻrinbosari 13. A.M. Xadjibayev — Oʻzbekiston Kasaba uyushmalari Federatsiyasi Kengashi raisi oʻrinbosari 14. X.Gʻ. Xudayberdiyev — Oʻzbekiston Milliy axborot agentligi bosh direktori oʻrinbosari 15. S.Z. Mirzayev — Oʻzbekiston Fanlar akademiyasi vitse-prezidenti 16. F.E. Tashmuxamedov — Oʻzbekiston Badiiy akademiyasi raisi oʻrinbosari 17. Sh.T. Rizayev — Oʻzbekiston Kinematografiya agentligi bosh direktorining birinchi oʻrinbosari 18. M.A. Safarov — Oʻzbekiston Milliy teleradiokompa�iyasi raisi oʻrinbosari 19. Gʻ.A. Majidov — Oʻzbekiston Yozuvchilar uyushmasi raisi oʻrinbosari 20. S.T. Turmanov — Qoraqalpogʻiston Respublikasi mahalla va nuroniylarni qoʻllab-quvvatlash vaziri 21. N.K. Aimbetov — Oʻzbekiston Respublikasi Fanlar akademiyasi Qoraqalpogʻiston boʻlimi raisi 22. A.M. Reymov — Berdaq nomidagi Qoraqalpoq davlat universiteti rektori 23. K.K. Karimov — Qoraqalpogʻiston Yozuvchilar uyushmasi raisi 24. U.B. Panayev — Nukus shahar hokimi